Gemüsespargel

Dr Schbargl (Asparagus officinalis), en dr Schweiz mid weiblichm Gschlächt d Spargle, isch a Pflanzasord en dr Familie vo de Schbarglgwächs (Asparagaceae). Dia send Liliegwächs. Schbargl hods en en dr ganza Weld, mo ibrhaubds ebbes wachsa duad. Dr Schbargl wurd au als Zierpflanz gnomma, abr am wichdigsch isch r als Gmias. Nama Dr Nama vom Schbargl kommd wahrscheinle aus em griechischa (ασπάραγος, asp(h)áragos, „jongr Drieb“). Biologii S geid oogfähr 220 Schbargl-Arda. Sorda Vom Gmiasschbargl send en Didschland d Weisse- odr Blaich-Schbargl am heifigschda. En andre Lendr mögad d Leid liabr da Grea- ond Violett-Schbargl. Des send abr koine Pflanzasorda, dia Ondrschied send blos auf d Zeid vom Ernda zruckzfiahra. S geid au Wild-Schbargl ond Thai- Schbargl. Aapflanza Dr Schbargl wurd en Roiha aapflanzd. Noch drei Joor kaa ma s erschde Mol ernda, no brenged d Pflanza oogfähr zeha Joor en Erdrag. Ma derf abr blos vo jeder Pflanz blos zwischa fenf ond 15 Trieb nemma, suscht kommd r nemme. Vrwendong Essa Essa duad ma d Trieb vom Schbargl, d Schbarglschdanga Medizin Dr Schbargl isch a uralds Hoilmiddl. mo bei Erbrecha, Magareizong, Nieraschwäche, Vrstopfong odr Ödem helfa soll. Dr Schbargl kaa au Allergia auslösa. Ondweil dr Schbargl Purine endhäld, kaa r au Gichtaafäll auslösa. . Zierschbargl Da Zierschbargl nemmd ma zom Benda vo Bloamaschdreiß. Chemii Schbargl hod an Vitamin-B-Komplex, Vitamin C ond E, ond d Vorschduf vom Vitamin A, s Betakarotin. Drneba isch Zink ond Molybdän dren. Schbrich Bis Johanni nicht vergessen: sieben Wochen Spargel essen Kirschen rot, Spargel tot Pseudoschbargl Weil dr Schbargl friahr a deirs ond seldas Gmias gwä isch, hod ma d Schwarzwuzla „Arme-Leid-Schbargl“ ghoißa. A anders Gmias, mo mid em Schbargl zemmabrochd wurd, send d Schbrossa vom Hopfa. Lidradur Klaus Englert, Hans-Peter Wodarz: Spargel: Geschichte – Anbau – Rezepte. HLV Ludwig, Pfaffenhofen 1985, ISBN 3-7787-2067-8. Nedsadressa Amergonga Mos her isch